钦定古今图书集成/历象汇编/庶征典/第145卷 > 《梦赋》〈有序〉汉·王延寿
## 钦定古今图书集成/历象汇编/庶征典/第145卷 > 《梦赋》〈有序〉汉·王延寿

“臣弱冠，尝夜寝，见鬼物与臣战，臣遂得东方朔与臣作《骂鬼之书》，臣遂作赋一篇叙梦。后人梦者读诵，数数有验。臣不敢蔽。” 其辞曰：

“余宵夜寝息，忽则有非常之梦。其为梦也，悉睹鬼物
之变怪，则蛇头而四角，鱼首而鸟身，或三足而六眼，
或龙形而似人，群行而奋摇。忽来到吾前，伸臂而舞
手，意欲相引牵。于是梦中声怒，腷臆纷纭。吾含天地
之淳和，何妖孽之敢臻。”尔乃挥手振拳，雷发电舒，斮
游光，斩猛猪，批鲎毅，斫魅魖，捎魍魉，拂诸渠，撞从目，
打三颅扑苕荛扶夔。𩵅搏。𪾢睆蹴睢盱剖，列蹶掣羯
孽劓。尖鼻踏赤舌，拏伧㲰挥髯。𩯝于是手足俱中捷
猎，摧拉澎濞，跌抗，揩倒，批笞彊梁捶捊。𠞉《捘僚》《余总》。
㩢黠拖颓聩抨撜轧。于是群邪聚魅。骇扰遑遽。焕衍
叛散。乍留乍去。变形瞪眄。顾望犹豫。吾今于是。更奋
奇谲。捧擭喷扼。峣𡷹“挞拉咿嚘。”批扰于是，三三四四
相随跟，䠙而历僻。咙咙嗑嗑，精气充布。陇陇嗑嗑，鬼
惊魅怖。或盘跚而欲走，或拘挛而不能步，或中疮而
宛转，或捧痛而号呼。奄雾消而光散，寂不知其何故，
嗟妖邪之怪物，敢干真人之正度。耳唧嘈而外朗，忽
屈信而觉悟。于是鸡知天曙，嘈然自鸣。鬼闻之以迸
走，心慑怖而皆惊。乱。曰：“齐桓梦物而以霸兮，武丁夜
感得贤佐兮，周梦九龄年百庆兮，晋文盬脑国以竞
兮，老子役鬼以神将兮。转祸为福永无恙兮。”